Úradný vestník L 265 , 16/10/2003 S. 0010 - 0011



Nariadenie Komisie (ES) č. 1809/2003 z 15. októbra 2003, ktoré mení a dopĺňa nariadenie (ES) č. 999/2001 Európskeho parlamentu a Rady vzhľadom na pravidlá dovozu živého hovädzieho dobytka a výrobkov hovädzieho, ovčieho a kozieho pôvodu z Kostariky a Novej Kaledónie (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie (ES) č. 999/2001 Európskeho parlamentu a Rady z 22. mája 2001, ktoré ustanovuje pravidlá na prevenciu, kontrolu a elimináciu určitých prenosných spongiformných encefalopatií [1], naposledy zmenené a doplnené nariadením Komisie (ES) č. 1139/2003 [2], najmä na jeho prvý odsek článku 23, keďže: (1) Vo svojom stanovisku z 11. mája 2001 o geografickom riziku BSE v Kostarike dospel Vedecký riadiaci výbor (SSC) k záveru, že výskyt BSE u dobytka narodeného v tej krajine je vysoko nepravdepodobný. V dôsledku toho bola Kostarika zaradená do zoznamu krajín, na ktorú sa nevzťahujú určité obchodné podmienky súvisiace s prenosnou spongiformnou encefalopatiou (TSE) na živý hovädzí dobytok a výrobky hovädzieho, ovčieho a kozieho pôvodu. (2) Vo svojom aktualizovanom stanovisku z 10. apríla 2003 o geografickom riziku BSE v určitých tretích krajinách, SSC upravil svoje stanovisko z 11. mája 2001 a dospel k záveru, že výskyt BSE u dobytka narodeného v Kostarike je nepravdepodobný, ale nemôže byť vylúčený. Preto na Kostariku už by sa mali vzťahovať určité obchodné podmienky súvisiace s prenosnou spongiformnou encefalopatiou (TSE) na živý hovädzí dobytok a výrobky hovädzieho, ovčieho a kozieho pôvodu. (3) Vo svojom stanovisku zo 6. marca 2003 o geografickom riziku BSE v Novej Kaledónii dospel SSC k záveru, že výskyt BSE u dobytka narodeného v tej krajine je vysoko nepravdepodobný. V dôsledku toho by mala byť Kaledónia zaradená do zoznamu krajín, na ktorú sa nevzťahujú určité obchodné podmienky súvisiace s prenosnou spongiformnou encefalopatiou (TSE) na živý hovädzí dobytok a výrobky hovädzieho, ovčieho a kozieho pôvodu. (4) Nariadenie (ES) č. 999/2001 by sa preto malo podľa toho zmeniť a doplniť. (5) Opatrenia prijaté v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Príloha XI k nariadeniu (ES) č. 999/2001 sa mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť 20. deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. októbra 2003 Za Komisiu David Byrne člen Komisie [1] Ú. v. ES L 147, 31.5.2001, s. 1. [2] Ú. v. ES L 160, 27.6.2003, s. 22. -------------------------------------------------- PRÍLOHA Príloha XI sa mení a dopĺňa takto: 1. V časti A bode 15 b) sa zoznam krajín nahrádza týmto: "— Argentína — Austrália — Botswana — Brazília — Čile — Salvador — Island — Namíbia — Territoire français de la Nouvelle Calédonie — Nový Zéland — Nikaragua — Panama — Paraguay — Singapur — Svazijsko — Uruguay — Vanuatu." 2. V časti D bode 3 sa nahrádza týmto: "3. Bod 2 sa nevzťahuje na dovozy hovädzieho dobytka narodeného a nepretržite chovaného v týchto krajinách: - Argentína - Austrália - Botswana - Brazília - Čile - Salvador - Island - Namíbia - Territoire français de la Nouvelle Calédonie - Nový Zéland - Nikaragua - Panama - Paraguay - Singapur - Svazijsko - Uruguay - Vanuatu." --------------------------------------------------